Številka: 5442-217/2019 - 27

Datum: 6. 3. 2020

**Zadeva:** Zapisnik in obvestilo o zaključku strokovnega dialoga z namenom priprave ustrezne dokumentacije, v zvezi z oddajo javnega naročila za izdelavo sistemske analize, tehničnih specifikacij in razvoj informacijskih rešitev za projekt »Posodobitev organizacije vodenja in upravljanja s podatki v inovativnih učnih okoljih«.

Ministrstvo za izobraževanje, znanost in šport (v nadaljevanju: naročnik) je dne 11. 12. 2019 na svoji spletni strani objavilo Povabilo zainteresiranim gospodarskim subjektom za sodelovanje pri Strokovnem dialogu z namenom priprave ustrezne razpisne dokumentacije v zvezi z oddajo javnega naročila zaizdelavo sistemske analize, tehničnih specifikacij in razvoj informacijskih rešitev za projekt »Posodobitev organizacije vodenja in upravljanja s podatki v inovativnih učnih okoljih«.

Namen naročnikove izvedbe strokovnega dialoga je predvsem:

* Zagotovitev primernosti, pravilnosti in popolnosti razpisne dokumentacije v zvezi z oddajo javnega naročila.
* Potrditev zmogljivosti trga, da se odzove na postopek javnega naročanja.
* Pridobiti informacijo o oceni vrednosti za izdelavo sistemske analize in tehničnih specifikacij po sklopih in procesih.
* Zmanjšanje verjetnosti revizij in drugih pritožb ponudnikov zoper vsebino dokumentacije v zvezi z oddajo javnega naročila.

Strokovni dialog je potekal dne 19. 12. 2019, ob 9.uri v prostorih Ministrstva za izobraževanje, znanost in šport. Interes za sodelovanje pri Strokovnem dialogu je s prijavo izkazalo enajst (11) gospodarskih subjektov in sicer: Microsoft Corporation, MAOP d.o.o., IXTLAN TEAM, d.o.o., SSRD d.o.o., PDiVizija d.o.o., Noema Cooperating d.o.o., IPMIT d.o.o., BICERO d.o.o., COMTRADE d.o.o., IIBA Siovenija in eŠola d.o.o.

Naročnik je z zainteresiranimi gospodarskimi subjekti izvedel sestanke, na katerih jim je dodatno predstavil dokumentacijo v zvezi z oddajo javnega naročila v okviru Strokovnega dialoga in projekta.

Individualni sestanki z zainteresiranimi gospodarskimi subjekti so potekali od 27. 1. do 30. 1. 2020 z naslednjimi gospodarskimi subjekti: eŠola d.o.o, IPMIT d.o.o., MAOP d.o.o., Noema Cooperating d.o.o., COMTRADE d.o.o., BICERO d.o.o. IIBA Slovenija (PDI Vizija d.o.o, CREA PRO d.o.o).

Na strokovnem dialogu je naročnik:

* Predstavil projekt in predmet javnega naročila za pripravo dokumentacije v zvezi z oddajo javnega naročila.
* Zastavil vprašanja gospodarskim subjektom v zvezi s tem javnim naročilom.
* Vodil razpravo z gospodarskimi subjekti glede vprašanj v zvezi s tem javnim naročilom.

Strokovni dialog se je zaključil v petek 7. 2. 2020, ko smo prejeli zadnje pisne odzive gospodarskih subjektov po elektronski i pošti.

Zaključki strokovnega dialoga:

1. MIZŠ je vprašal gospodarske subjekte (v nadaljevanju GS) za mnenje glede opredelitve predmeta javnega naročila ( v nadaljevanju JN) in ustrezne razdelitve predmeta v sklope- vsebinsko in procesno.

Gospodarski subjekti so podali zadovoljivo obširne in razumljive odgovore na vprašanje. MIZŠ ocenjuje, da je dobil zadovoljive informacije, da bo lahko oblikoval JN.

1. MIZŠ je vprašal GS za mnenje glede načrtovanja pogojev in meril, s katerimi ponudnik izkazuje tehnično in strokovno usposobljenost pri referenčnih projektih.

MIZŠ je dobil odgovore petih ponudnikov in ocenjuje, da je dobil zadovoljive informacije, da bo lahko oblikoval JN.

1. MIZŠ je vprašal GS za mnenje glede načrtovanja pogojev in meril za sodelovanje ter tehnično strokovne usposobljenosti strokovnjakov z zahtevo po predlogih certifikatov, dokazil o izobraževanju in referenc strokovnjakov na strokovnih področjih.

MIZŠ je dobil odgovore petih ponudnikov in ocenjuje, da je dobil zadovoljive informacije, da bo lahko oblikoval JN.

1. MIZŠ je vprašal GS za mnenje glede osnutka vsebinske dokumentacije projekta..

MIZŠ je dobil odgovore petih ponudnikov in ocenjuje, da je dobil zadovoljive informacije, da bo lahko oblikoval JN. Ponudniki predlagajo, da se po objavi razpisa organizira predstavitev projekta, kjer bodo dobili še podrobnejše informacije.

1. MIZŠ je vprašal GS za mnenje glede ocene vrednosti, izračune vrednosti po posameznih fazah, pod-fazah in rešitvah ter okvirno trajanje izvedbe posamezne faze , ter splošno mnenje.

MIZŠ je dobil odgovore petih ponudnikov in ocenjuje, da je dobil zadovoljive informacije, da bo lahko oblikoval JN. Oceno vrednosti sistemske analize je podalo vseh pet ponudnikov, oceno vrednosti razvoja informacijskega sistema po storitvah prve prioritete sta podala dva ponudnika.

Skladno z določili ZJN-3 se naročnik torej lahko posvetuje z enim ali več potencialnimi ponudniki, ti pa lahko kljub temu oddajo ponudbo za pridobitev javnega naročila. Naročnik lahko z njimi sodeluje le zato, da bi pridobil potrebne strokovno tehnične informacije za pripravo dokončne dokumentacije v zvezi z oddajo javnega naročila za izdelavo sistemske analize, tehničnih specifikacij in razvoj informacijskih rešitev.

Pravna narava strokovnega dialoga je neformalna izmenjava strokovnih mnenj med zainteresiranimi gospodarskimi subjekti na eni strani in naročnikom na drugi strani za pripravo ustrezne razpisne dokumentacije in izvedbo javnega naročila. Naročnik si pridržuje pravico, da po svoji strokovni presoji mnenja in pobude zainteresiranih gospodarskih subjektov - udeležencev dialoga upošteva ali ne.

Naročnik bo na podlagi izvedbe strokovnega dialoga pripravil razpisno dokumentacijo ter ga objavil v skladu z določili Zakona o javnem naročilu.

|  |
| --- |
| **Mojca Škrinjar** |
| **Vodja projekta** |
|  |
|  |
| **Podpis in žig:** |